ด่วน! ซีอีโอ “โมเดอร์นา” ชี้วัคซีนปัจจุบัน ประสิทธิภาพลดเมื่อเจอ “โอไมครอน”
“สตีเฟน บ็องเซล” ซีอีโอ “โมเดอร์นา” เผยวัคซีนปัจจุบันอาจมีประสิทธิภาพลดลงเมื่อเผชิญกับเชื้อไวรัสสายพันธุ์ “โอไมครอน” คาดใช้เวลาหลายเดือนถึงจะสามารถผลิตวัคซีนแบบเฉพาะเจาะจงกับไวรัสสายพันธุ์ใหม่ๆ
“สตีเฟน บ็องเซล” ซีอีโอ “โมเดอร์นา” เผยวัคซีนปัจจุบันอาจมีประสิทธิภาพลดลงเมื่อเผชิญกับเชื้อไวรัสสายพันธุ์ “โอไมครอน” คาดใช้เวลาหลายเดือนถึงจะสามารถผลิตวัคซีนแบบเฉพาะเจาะจงกับไวรัสสายพันธุ์ใหม่ๆ
30 พ.ย. 2564

สตีเฟน บ็องเซล (Stephane Bancel) ประธานเจ้าหน้าที่บริหาร บริษัท Moderna (โมเดอร์นา) กล่าวในการสัมภาษณ์กับ Financial Times ว่า วัคซีนที่มีอยู่ขณะนี้จะมีประสิทธิภาพลดลงเมื่อเผชิญกับเชื้อไวรัสโควิดสายพันธุ์ “โอไมครอน” เมื่อเทียบกับสายพันธุ์อื่นๆ ก่อนหน้านี้ พร้อมเตือนว่าจะต้องใช้เวลาอีกหลายเดือนก่อนที่บริษัทผู้ผลิตยาจะสามารถผลิตวัคซีนเฉพาะเจาะจงกับไวรัสสายพันธุ์ใหม่ๆ
ทั้งนี้ สตีเฟน บ็องเซล กล่าวอีกว่า ด้วยโปรตีนตรงส่วนหนาม (spike protein) บนผิวของไวรัสที่มีจำนวนมากทำให้มีการแพร่กระจายได้ง่าย และเป็นจำนวนมากในประเทศแอฟริกาใต้ จึงอาจต้องมีการดัดแปลงวัคซีนที่ใช้อยู่ในขณะนี้ในปีหน้า